**ΔΗΜΟΣ ΖΑΓΟΡΑΣ – ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**ΖΑΓΟΡΑ 27 ΜΑΙΟΥ 2024**

**Δήμος Ζαγοράς - Μουρεσίου: Προσωρινές κυκλοφοριακές ρυθμίσεις για εργασίες αναβάθμισης του οδικού δικτύου**

Στην εφαρμογή προσωρινών κυκλοφοριακών ρυθμίσεων για την ασφαλή υλοποίηση εργασιών αναβάθμισης υποδομών, προχώρησε ο Δήμος Ζαγοράς – Μουρεσίου, ζητώντας την κατανόηση όσων χρησιμοποιούν τα συγκεκριμένα τμήματα του οδικού δικτύου.

Ειδικότερα από την Τρίτη 28 Μαϊου 2024 και για εκτιμώμενο διάστημα δέκα ημερών, θα διακόπτεται η κίνηση όλων των οχημάτων στον δρόμο Ζαγοράς – Χορευτού στο χρονικό διάστημα από 8 το πρωί μέχρι τις 4 μ.μ.

Τις υπόλοιπες ώρες του 24ωρου, ο δρόμος θα δίνεται σε κυκλοφορία με σημάνσεις στις περιοχές παρέμβασης όπου απαιτείται αυξημένη προσοχή των οδηγών.

Στο διάστημα κλεισίματος του δρόμου, η κυκλοφορία θα γίνεται μέσω Μακρυρράχης.

Επίσης έως την Τετάρτη 29/5/2024 από τις 08:00 έως τις 16:00, θα πραγματοποιηθεί διακοπή κυκλοφορίας στην Τ.Κ. Μακρυρράχης του Δήμου Ζαγοράς – Μουρεσίου μετά την διασταύρωση Αγίων Σαράντα προς το Ανήλιο, προκειμένου να συνεχιστούν εργασίες υπογείωσης του καλωδίου Μέσης Τάσης από τον ΔΕΔΔΗΕ.